
	[bookmark: nev]PÉTER BERTALAN ZOLTÁN
bertalan.peter@bp99.eu
Mérnök informatikus mesterszak
MSc, 2. félév
Budapesti Műszaki és Gazdaságtudományi Egyetem
Villamosmérnöki és Informatikai Kar
	
[bookmark: _GoBack]






Témavezető:
	Dr. Kocsis Imre
adjunktus, BME VIK




ZKP-Based Audit for Blockchain Systems Managing Central Bank Digital Currency 

A világ meghatározó jegybankjai évek óta vizsgálják a digitális jegybankpénz (CBDC) bevezetésének lehetőségeit. Amennyiben a jegybank lehetővé teszi a CBDC egy, nem általa felügyelt elosztott főkönyvön vagy blokkláncon való kezelését, igényt tarthat bizonyos megfelelőségi kényszerek előírására. A megfelelőség ellenőrzésének egy lehetséges modellje, ha a főkönyvön végzett tranzakciókat a felügyeleti szerv időről időre auditálja. A modern elosztott főkönyvi rendszerek azonban olyan információkat is tartalmazhatnak, melyek annak felhasználói számára érzékeny természetűek és amelyekhez a felügyeleti szerv sem kíván hozzáférni. Az audit tárgyát várhatóan a forgalomnak csak a pénzmozgás aspektusa képezi.
A tudásmentes bizonyítások (ZKP-k) lehetőséget adnak arra, hogy úgy bizonyítsuk számítások egy adott szempontrendszer szerinti megfelelőségét, illetve valamilyen követelményeket teljesítő információ ismeretét, hogy mindössze a számítási képességet vagy tudást bizonyítjuk, ennél több információt azonban nem fedünk fel. Dolgozatomban megadok egy olyan ZKP bizonyítási sémát, ami lehetővé teszi, hogy egy főkönyv karbantartója úgy igazolja azt, hogy a jegyzett tranzakciókban résztvevő felek a jegybank által jóváhagyottak és hogy a főkönyv maga konzisztens, hogy eközben nem fedi fel az egyes tranzakciók konkrétumait. A sémára olyan rendszer kontextusában adok prototípust, ahol a CBDC kibocsátása és kezelése elsősorban egy dedikált főkönyvön történik, és amelyről jegybankpénz-lekötés ellenében vállalatok konzorciális blokklánc hálózatára lehet a CBDC-nek megfelelő digitális pénzt kibocsátani. A konzorciális hálózaton tetszőleges tranzakciók végezhetők a lekötött pénzzel, majd az egyes felhasználók egyenlegüknek megfelelően kezdeményezhetik a digitális pénz visszavezetését, azaz jegybankpénzzé való visszaváltását.
Munkám eredményeként egy olyan újszerű sémát adok meg és demonstrálok, amellyel megoldható egy főkönyv érzékeny adatokat fel nem fedő auditálása, újrafelhasználható, könnyen kiegészíthető módon. A megadott séma nem csak CBDC témakörben alkalmazható: egyéb potenciális alkalmazásai is vannak a vállalatközi együttműködés területén.

